
KLASA:003-06/22-01
[bookmark: _GoBack]URBROJ: 2168/01-380-IV-01/01-22-19
Pula,  1. srpnja 2022. godine

Zapisnik sa 19. sjednica Upravnog vijeća
održane 1. srpnja s početkom u 13:00 sati 


PRISUTNI ČLANOVI: dr.sc. Ezio Pinzan, izv.prof.dr.sc. Ticijan Peruško, izv.prof.dr.sc. Valter Boljunčić, Sanja Grbac Babić i Ivan Beletić Tatić
OSTALI PRISUTNI: Dekan dr.sc. Daglas Koraca, Jelena Glavaš -tajnica ureda dekana
ZAPISNIČAR: Jelena Glavaš – tajnica ureda dekana
Sjednicom predsjedava dr.sc. Ezio Pinzan. Sjednica započinje u 13:00 i konstatira se kako je ostvaren kvorum, te da sjednica Upravnog vijeća ima potrebnu većinu pa će sve odluke koje budu donesene biti pravovaljane. Predsjednik predlaže izmjenu dnevnog reda, na način da točka 7. Odluka o izmjenama i dopunama financijskog plana za 2022.g. postane toč.3., toč.3 postane toč.4., toč.4. postane toč.5., toč.5. postane toč.6., toč.6. postane toč.7., toč.7. postane toč.8.

Predsjedavajući predlaže sljedeći izmijenjeni 
DNEVNI RED
1. Prihvaćanje zapisnika sa 17. sjednice Upravnog vijeća Veleučilišta;
2. Prihvaćanje zapisnika sa 18. sjednice Upravnog vijeća Veleučilišta;
3. Odluka o izmjenama i dopunama financijskog plana za 2022.g.;
4. Odluka o visini naknade za vanjske suradnike;
5. Suglasnost na dodatna zaduženja zaposlenika;
6. Odlučivanje o žalbi Rosane Lucijetić;
7. Odluka o potvrđivanju cjenika;
8. Razno.

Predsjednik daje izmijenjeni dnevni red na glasanje. Dnevni red je jednoglasno usvojen.

Ad 1.)
Prihvaćanje zapisnika s 17. sjednice Upravnog vijeća Veleučilišta: 
Predsjednik otvara raspravu o zapisniku sa 17. sjednice Upravnog vijeća Veleučilišta održane 28.12.2021. g., a koji je članovima dostavljen putem elektroničke pošte.
Kako nije bilo primjedbi, Predsjednik daje navedeni zapisnik na glasanje.
Odluka je jednoglasno usvojena.

Ad 2.)
Prihvaćanje zapisnika s 18. sjednice Upravnog vijeća Veleučilišta: 
Predsjednik otvara raspravu o zapisniku sa 18. sjednice Upravnog vijeća Veleučilišta održane 28.2.2022. g., a koji je članovima dostavljen putem elektroničke pošte.
Kako nije bilo primjedbi, Predsjednik daje navedeni zapisnik na glasanje.
Odluka je jednoglasno usvojena.


Ad 3.)
Odluka o izmjenama i dopunama financijskog plana za 2022.g.
Predsjednik otvara raspravu, te riječ prepušta dekanu dr.sc. Daglasu Koraci. Dekan upoznaje prisutne da se ovdje radi o rebalansu financijskog plana za 2022.g., a koje se promjene financijskog plana odnose na odluku Istarske Županije za povećanje bruto osnovice za administrativno osoblje sa 3.500,00 kn na 3.930,00 kn i naknade za prijevoz 0,70 kn / 1,00 kn, te Ugovora u visokom školstvu za nastavno osoblje  promjena bruto osnovice 4% sa 6.044,51 kn na 6.286,29 kn i naknade za prijevoz 1,00 kn / 1,35 kn napravljena je projekcija potrebnih dodatnih sredstava do kraja godine u iznosu 192.000,00 kn. 
Predsjednik Upravnog vijeća dr.sc. Ezio Pinzan traži detaljnije pojašnjenje navedenih promjena. Dekan ga upoznaje da se plaća za nastavno osoblje Veleučilišta obračunava sukladno Kolektivnom ugovor u znanosti i visokom školstvu. dok se plaća za administrativno osoblje Veleučilišta sukladno traženju osnivača određuju u skladu s odredbama Odluke o mjerilima za određivanje plaće župana i zamjenika župana, te službenika i namještenika u upravnim tijelima Istarske županije.
Dekan kao  izvjestitelja poziva voditeljicu računovodstva Veleučilišta Marilenu Radolović. 
Izvjestiteljica upoznaje prisutne da je sukladno dostavljenoj dokumentaciji vidljivo da je napravljena projekcija rebalansa na iznos od 192.000,00 kn. Za navedenu projekciju Županija je dala suglasnost u svibnju 2022.g., te je shodno tome taj iznos unesen u rebalans plana, te da ukupno planirana sredstva za 2022.g. iz Županijskih izvora za Veleučilište iznose 4.892.000,00 i za aktivnosti Centra Metris 500.000,00 kn, odnosno sveukupno 5.392.000,00 kn. 
Otvara se rasprava oko ulaganja u zgradu Metrisa kao i vlasništva oko zgrade Riva 4. Predsjednik dr.sc. Ezio Pinzan traži razjašnjenje oko stavke „vlastiti prihodi“, na koje mu voditeljica računovodstva daje objašnjenje.
Po završetku rasprave, predloženo je da se sastavi dodatno kratko obrazloženje koje će se dostaviti članovima Upravnog vijeća putem elektronske pošte.  
Zatvara se rasprava te se Odluka daje na glasanje.
Odluka je jednoglasno usvojena.

Konstatira se da sjednicu napušta izv.prof.dr.sc. Valter Boljunčić.


Ad 4.)
Odluka o visini naknade za vanjske suradnike: 
Predsjednik otvara raspravu, te riječ prepušta dekanu dr.sc. Daglasu Koraci. Dekan upoznaje prisutne da je navedena odluka već na snazi od 2019., međutim, vezana je za akademsku godinu. Dekan predlaže da se donese odluka koja će biti na snazi, dok se ne promijeni i koja se neće vezati za akademsku godinu. Tajnik upoznaje prisutne da se iznosi navedeni u odluci ne mijenjaju, već se mijenja samo koncepcija odluke. Za riječ se javlja izv.prof.dr.sc. Ticijan Peruško te predlaže da se u Odluci o visini naknade za vanjske suradnike doda još kategorija „profesor visoke škole u trajnom zvanju“. 
Zatvara se rasprava te se Odluka daje na glasanje.
Odluka je jednoglasno usvojena.

Ad 5.)
Suglasnost na dodatna zaduženja zaposlenika:
Predsjednik otvara raspravu, te riječ prepušta dekanu dr.sc. Daglasu Koraci. Dekan upoznaje prisutne da se ovdje radi o dodatnim zaduženjima kao voditelja studija Mehatronike i poslove višeg laboratorijskog analitičara u mehaničkom odjelu Metrisa za dr.sc. Nevena Munjasa. Kako navedeni poslovi predstavljaju dodatno zaduženje imenovanom, potrebno je sukladno čl. 37. Pravilnika o ustroju radnih mjesta Veleučilišta dobiti suglasnost Upravnog vijeća. Tajnik upoznaje prisutne da je imenovani u razdoblju od srpnja 2021. do srpnja 2022.g. već obavljao navedene poslove, da se sukladno internim aktima Veleučilišta zaduženje može dati na razdoblje od 12  mjeseci, te je potrebno donijeti novu suglasnost za dodatna zaduženja. Zatvara se rasprava te se  Odluka daje na glasanje.
Odluka je jednoglasno usvojena.

Ad 6.)
Odlučivanje o žalbi Rosane Lucijetić:
Predsjednik otvara raspravu, te riječ prepušta tajniku Ivanu Beletiću-Tatiću. Tajnik upoznaje prisutne da se o ovom predmetu raspravljalo na 18. sjednici održanoj 28. veljače. Tajnik podsjeća prisutne da se radi o prigovoru zaposlenice dr.sc. Rosane Lucijetić na postupak reizbora u zvanje višeg predavača. Stručno vijeće Veleučilišta raspisalo je natječaj za reizbor u zvanje višeg predavača na koji se kandidatkinja javila. Stručno vijeće Veleučilišta je imenovalo Stručno povjerenstvo koje je izradilo Izvješće o ispunjavanju uvjeta kandidatkinje za reizbor u zvanje višeg predavača. U navedenom izvješću, Stručno vijeće je na stranicama 1. i 9. umjesto navoda „višeg predavača“ navelo „profesor visoke škole“.  Stručno povjerenstvo je predložilo Stručnom vijeću Veleučilišta da kandidatkinju ne reizabere u zvanje višeg predavača iz razloga jer imenovana ne ispunjava propisane uvjete. Upravno vijeće je na posljednjoj sjednici zatražilo očitovanje Stručnog povjerenstva i korigiranje Izvještaja kako bi mogli pravovaljano odlučiti o predmetnom prigovoru. Tajnik upoznaje prisutne da je Stručno povjerenstvo dostavilo korigirani Izvještaj, te je i u korigiranom izvještaju predložilo Stručnom vijeću Veleučilišta da kandidatkinju ne reizabere u zvanje višeg predavača iz razloga jer imenovana ne ispunjava propisane uvjete.
Zatvara se rasprava te se Odluka o odbijanju prigovora dr.sc. Rosane Lucijetić na odluku o neizboru kandidata za radno mjesto višeg predavača daje na glasanje.
Jednoglasno je donesena Odluka o odbijanju prigovora dr.sc. Rosane Lucijetić na odluku o neizboru kandidata za radno mjesto višeg predavača.


Ad 7.)
Odluka o potvrđivanju cjenika:
Predsjednik otvara raspravu, te riječ prepušta dekanu. Dekan upoznaje prisutne da su iz dosadašnjeg cjenika ukinuti iznosi ispitivanja koja su rađena s podizvođačima, dodana nova analiza pod brojem 9. te je unesena nova nomenklatura sukladno normi 17/05 iz 2022.g. Napominje da su cijene ostale iste.
Zatvara se rasprava te se Odluka daje na glasanje.

Ad 8.)
Razno; 
Pod točkom razno, otvara se rasprava o izmjeni internih akata. Tajnik upoznaje prisutne da je iz razloga spajanja Centra Metris te ulaska u znanstvenu djelatnost potrebno pristupiti detaljnoj izmjeni internih akata. Kako je u pripremi izmjena Zakona o znanstvenoj djelatnosti i visokom obrazovanju, dvojba je da li akte mijenjati odmah, ili čekati donošenje izmjena Zakona. Daje se naputak da se u sveobuhvatnu izmjenu akata, koja će uključiti i donošenje novog Statuta, pristupi nakon donošenja izmjena Zakona o znanstvenoj djelatnosti i visokom obrazovanju.
Dekan upoznaje prisutne da je dobivena dopusnica za obavljanje znanstvene djelatnosti iz područja tehničkih znanost; u sklopu toga prijavljena su dva projekta od kojih je jedan HORIZONT, a drugi je HATCH koji je nastavak projekta WATERCARE-a. Upoznaje prisutne da je povećana suradnja s gospodarstvom; sklopljen je sporazum s BAT-om.
Dekan upoznaje prisutne da je otklonjeno pismo očekivanja, Veleučilište je zaprimilo Mišljenje AZVO-a, te se još čeka službeno očitovanje Ministarstva znanosti i obrazovanja koji svoju suglasnost izdaju na temelju mišljenja AZVO-a, upoznaje prisutne da je elaborat „Menadžment u gastronomiji i kultura hrane“ spreman te je intencija da se s tim studijskim programom krene u 2023./2024. g., 


Upoznaje prisutne da je izvršena primopredaja zgrade u kojoj je bila Medicinska škola Pula na adresi Santoriova 24.

Predsjednik zaključuje sjednicu u 14:40.

Predsjednik Upravnog vijeća
Dr.sc. Ezio Pinzan

